31993D0052
L 013/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 21 декември 1992 година
за установяване на спазването от някои държави-членки или региони на изискванията относно бруцелозата (B. melitensis) и признаването им на статут на държава-членка или на регион, официално свободни от тази болест
(93/52/EИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 91/68/ЕИО на Съвета от 28 януари 1991 г. за ветеринарно-санитарните изисквания относно търговията с овце и кози в рамките на Общността (1), и по-специално приложение А, глава 1, част II от нея,
като има предвид, че в Обединеното кралство, Федерална република Германия, Ирландия, Люксембург, Белгия, Нидерландия и в някои региони на Франция, бруцелозата задължително се обявява най-малко от пет години; като има предвид, че там няма случай официално потвърден поне от пет години и че там ваксинирането е забранено поне от три години; като има предвид, че следователно, уместно е да се констатира, че те спазват предвидените условия в приложение А глава 1, част II, точка 1, буква б);
като има предвид, че освен това държавите-членки или регионите, посочени преди това, се ангажират да спазват разпоредбите, предвидени в приложение А, глава 1, част II, точка 2; като има предвид, че следователно е уместно да се признае на държавите-членки и съответните региони статут на официално свободни от бруцелоза (B. melitensis);
като има предвид, че мерките, предвидени от настоящото решение, са в съответствие със становището на Постоянния ветеринарен комитет,
ПРИЕ НАСТОЯЩOТО РЕШЕНИЕ:
Член 1
Държавите-членки и регионите, посочени съответно в приложение I и в приложение II, изпълняват условията, предвидени в приложение А, глава 1, част II, точка 1, буква б) от Директива 91/68/ЕИО.
Член 2
Държавите-членки и регионите, посочени съответно в приложение I и в приложение II, са признати като официално свободни от бруцелоза (B. melitensis).
Член 3
Адресати на настоящото решение са държавите-членки.
Съставено в Брюксел на 21 декември 1992 година.